
Ч. 35. 


Орган Лемковского Союза. 


Оріаќа ростќота півхбтода гусхаНет 
ьан Дын 


ыница, четверг дня 19. вересня (6.) 1935. 


У, 


Выходит в каждый четверг, 


Редакция и администрация в Крыниці. — Адрес „Лемко” Крыница. 
1. 


Рок |І. 


Пренумерата в краю: 


30 грошей місячно, 
80, квартально 
1`50 „ полрочно, 
3 зл. рочно. 


В Амерыці: 1 дол. рочно. 


В Чехословакии: 


2 кор. місячно,10 кор.полрочно, 
| 20 кор. рочно. 


Конто чекове Нр. 404.155. 
ы 1...2... 


ЕЕЕ 


Всіх читателей, котры не вплатили ище пренумераты, просиме выровнати якнайскорше рахункы. 
ФФ О00Ӱ>$ү{ ӣн. 


Также просиме присылати членскы вкладкы до Лемко-Союза. 
А ЦИНИЦИШИИЦИИЫНИИНННИНИНИНИИНИИИЫИНННННЦ 


Просиме присылати материял до календара на рок 1936. 
= грисылати материял дә календара на рок 1936._ 
АДР АЛУДА ВЫ ОЬ ТСО ОтЕровитеть сазвениваниь знание вилы понижении рвов ЫНЕ РОННИ СЕЧЕНИЕ НИС НЕДЕЛЕ 


[о выборах до [одна 


Дня 8. вересня отбыли ся выборы до Сейма. 
Повыходили новы послы, выбраны на 
основі новой выберательной ордынации. 
Медже выбраныма послами сут представи- 
телі всіх фахов и так: до сейма вошло 45 
селян, 24 обшарников, 17 учителей середных 
и народных школ, 9 лікарей, 13 адвокатов, 
3 нотаров, 6 инжинеров, 17 урядников дер- 
жавных, 21 урядников самоуправных, 4 свя- 


щенников, 5 офицеров, 12 промышленни- 
ков, 6 купцов, 6 ремесельников, 8 журна- 
листов, 8 урядников прыватных и 2 жен- 
щины. 

Послы будучого Сейма не будут ділити ся 
так, як дотепер, на клюбы, але мают они 
потворити региональны групы послов, зло- 


жены с людей с одной закутины. 

Групы тоты будут покрывати ся прибли- 
зительно с границами воєводств и кажда 
региональна група, знаючи докладно свой 
терен и єго потребы, має приготовити плян 
робот, якы належит перевести на даном 
терені, а также має она обовязок познако- 
мити ширший загал о условях житя даной 
закутины державы. 

При таком розложеню роботы будучого 
Сейма можна надіяти ся, же дотеперешна, 
часто шаблонна робота, уступит місце ро- 
бот! пляновой, практычно приміненой до 
потреб и житя людей. Счезне шаблон, а на 
єго місце появят ся законы, увзглядняючи 
економичны условя ріжных регионов. 

До того часу н. пр. при вызначаню по- 
датков не брано под увагу теренов низин- 
ных и горскых, багнистых и сухых, гли- 
нястых и пісковых, хоц выдайность грунту 
на ріжных теренах єст ріжна, а лем всі 
грунты в цілой державі поділено на клясы 
и от грунту той самой клясы назначано 
такый сам податок, хоц каждый знає, же 
той само клясы грунт черноземный, дає 
значно векши доходы, як грунт горскый. 


При увзглядненю регионов такый поділ 
не може мати місца и податкы мусят быти 
вызначаны на основі доходов, якы має ся 
с грунту. 

Инши сут способы ‘`господаркы на долах, 
а инши в горах На долах фундаментом 
господаркы явят ся продукция хліба, цукро- 
вых бураков, бандуркы и т. п. Кромі того 
Ест то терен, надаючий ся на купзцкы сады, 
и до закладаня великых рыбных ставов. 
Тож послы такого региона приготуют плян 
будовы великых кооператывных млинов, го- 
рільнь, цукроварень, броваров, сушарень 
овочей и т. д. и тым способом будут ста- 
рати ся дати населеню возможность пере- 
робкы суровых продуктов рольных на про- 
мысловы и поднести их ціну. 


В горах будова млина, бровару або цукро- 


варні не принесе жадной користи, лем 
втрату, але зато в горах має населене 
добры лукы и пасовиска, має коровкы 
и овечкы, має прекрасны горы и лісы, 


рвучи потокы и здоровый, живичный воздух. 
До тых горскых богацтв мусит примінити ся 
способы господаркы и послы горскых тере- 
нов мусят старати ся о закладанє коопера- 
тывных молочарень и сыроварень, о розви- 
тЕ деревяного промысла, о регуляцию 
горскых потоков, будову дорог ит. д. штобы 
людям дати возможность збыта их рольных 
продуктов, а также притягнути в тоты горы 
літников и турыстов. 

Поступаючи так, послы всіх регионов да- 
дут загальный образ потреб населеня цілой 
державы и если хоц часть тых потреб буре 
заспокоєна, можеме быти певны, ‘же еконо- 
мичне наше положенє поправит ся. 


ао сва 


Товариство одной 
бандуры, 


Одынока руска бурса на Лемковщині 
містит ся в Горлицах и ест властительом 
красного маєтка, зложеного с мурованого, 
одноповерхного дома и трохморгового ого- 
рода. Число воспытанников бурсы увеличат 
ся с каждым роком, што належит приписати 
енергичному управленю бурсы. Особенно 
дотеперешны: надзерателі и воспытателі 
бурсы г. г. Володимір Кордасевич и Макси- 
мович не жаловали николи труда для уча- 
чой ся молодежи, помагали ЕЙ в науці 
и посвячали для єй добра свои знаня и час. 
Тота щира опека, яку дарили они воспы- 
танникам бурсы, давала все добры резуль- 
таты и внушала уродичей дов!рё до бурсы 
и ЕЙ правленя. 

Тепер однак грозит нам велика опасность. 
Як довідуєме ся, власти школьны перенесли 
одного управителя бурсы (г-на проф. Вол. 
Кордасевича) до Олькуша, “а другому (г-ну 
проф. Максимовичу) также до того часу не 
дали приділа при гимназии в Горлицах, 
што може стати ся причином, же и он 
выіде с Горлиц и бурса лишит ся без вы- 
маганого школьныма властями фахового 
присмотра. 

Таке позбавленє бурсы фахового руково- 
дителя и надзерателя може стати ся причи- 
ном закрытя бурсы, до чого мы жадном 
міром допустити не можеме. Не можеме 
лишити без опекы тых 32 молодых школя- 
риков, котрых родичи отдали до бурсы, 
штобы они там наберали ума-розума. 

Передовсем апелюєме до г-на Куратора 
в ділі приділа до гимназии в Горлицах проф. 
Максимовича и віриме, же г-н Куратор для 
добра нашой бурсацкой молодежи не отка- 
же нам в том ділі. 

Поза тым можеме надіяти ся лем на 
власны силы. Слава Богу, текучий рок 
принес нам красны вроды и где лем не 
знищил град, люды не можут ся скаржити. 


сҮр. 2, 


а = е 


Ест, як повідают, што істи, тай на боже дати. 
Гож дайме всі на тото „боже“ не много, 
але всі. 

Не зробит то никому ущерба, дати денно 
одну бандуру. Не дуже, лем одну бан- 
* дуру, або часбм, для отміны дакотрого дня 
одну головку капусты, або ‘одно 
яблоко, одну жменю зерна, одно 
яйце ит. д. не веце, лем дашто одно, 
але день в день через’ шлый рок. 


Скрепчеме бандуры и лишаме одну, 
не вариме и не іме =й, — даєме на бурсу. 
Мелеме зерно на хліб и также оставляме 
одну жменю“ зерна — на "бурсу. Таксамо 
робиме при чищеню капусты, при збераню 
овочей, при рубаню дров и т. д. Всьо — по 


одной штуці—на бурсу. | 

Правда, через таку малу ощадность никто 
нё зголодніє, ани не збідніє, а коли то зро- 
бят всі села Лемковщины, буде того так 
дуже, же напевно наши школярикы в бурсі 
не зазнают голода и холода и буде чим 
оплатити фахового надзерателя. 

Тож организуйме всяди при читальнях 
и кооператывах 


товариства одной бандуры (грулі) 
анна 


с перезначенєм той бандуры на бурсу 
в Горлицах. Помоч така єст доконче по: 
требна, бо, як нам відомо, бурса принимат 
воспытанников по барз низкой ціні (дакот- 
рых по 7 и 8 злотых місячно) и без помочи 
загала не зможе их выкормити без задол- 


женя. Я в нашом селі уж бесідовал с су- 
сідами и всі без выключеня прирекли 
основати 


Т-во одной бандуры. 
Гриц с горбка. 


сы 


> 


Передовы госпо- 
дарства. 


Живый примр потрафит все скорше пе- 
реконати, як слова. . С книжок, с описов 
знаме нпр., же сут великы міста, як Льон- 
дон, Ню-Йорк и Парыж, але аж личный 
побыт в тых містах дає нам правдивый 
образ тых міст. Знаме, ‘же ;заграницом се- 
ляне господаруют лучше от нас, але аж 
нпр. участь. в прогулці переконує нас о том 
и. выказу, чом то там господарка приносит 
высши доходы, як у нас. Многым річам че- 
ловік вірит аж втотчас, як увидит власны- 
ма очами. Тому то по инициятыві Мини- 
стерства Рольництва и Реформ Рольных 
организує ся по селах т. зв. „передовы госпо- 
дарства”. Операт ся тото на том, же в да- 
‚ яком селі оден або веце господарей, котры 
розуміют потребу приміненя новійших спо- 
‚собов господарованя, одержуют указаня 
и всяку помоч в ціли псднесеня господар- 
ства. Порады и указаня относят ся не до одной 
справы, але до цілости господаркы, аджек не 
лем — дайме нато — годовлі живины, але 
и механичной обробкы нивы, устройства 
оборы, забудовань, мешканя и т. д. Жадна 
сторона господарства и житя. газды не може 
быти поминена. : 

Ціль такого поведеня и даваных рад ст под- 
нести не оден поодынокый' варстат рольный. 
Невелика была бы користь, як бы лем одно 
господарство стояло высоко и приносило 
походы, а решта была зацофана. Ту ходит 
о поднесенє культуры в шлой масі малых 
варстатов. Выбране господарство має быти 
лем образцом, як треба господарити, 


Не подлежит сомніню, же за одным госпо- 
дарством пойдут инши, передом одно, пак 
друге и трете, а наконец ціле село. Так 
адже вокруг одного господарства повстає 
група, пак килька груп, добраных так, 
штобы находили ся приблизительно в оды- 
наковых Условях што до самого грунту, 
количества живины и т. д. Видиме с того, 
же господарство передове, дійствуючи жи- 
вым. приміром, потягне за собом инши, 
котры приміняют лучши способы госпо- 
дарованя, -—— достают лучши результаты. 
С того видиме, як велике значене може 
проявити в житю села передове господар- 
ство и єго властитель, ци управитель. Але 
не конец на том. Як камень, шмареный до 
воды, творит на ней кругы, котры росходят 
ся дальше и дальше, так само живый при- 
мір передового господарства обнимат не 
лем групы, але счасом ціле село, а нераз 
перешмарят ся и на села сусідны. И именно 
тота єст" ціль твореня такых образовых 
господарств и груп. 

Управитель господарства, або групы має 
уділяти всякых порад и указань своим =у- 
сідам, має провадити рахункы, бо тото най- 
лучше переконує каждого о потребі поступа. 
Тым путьом идучи, можеме быти певны, же 
поволи всі господарства станут ся передо- 
выма, завдякы чому поднесе ся культура 
и добробыт села. Тож, кто чує ся на си- 
лах имає охоту трудити ся на народной ниві, 
нехай творит дередовы господарства и групы. 
От того Єст зависима будучность наших 
господарств сельскых. 


= 07 ала 


Розрухы на Литві. 


Уж в попередном числі доносили мы 
о кырвавых розрухах на Литві и о выданю 
правительством ряда незвычайных за- 
ряджень. ~ 


Помимо акции войска и полиции, розрухы 
хлопскы тревают дальше. Селяне, котрым 
надоіла уж біда, не хотят вывозити своих 
продуктов до міст и жадают, штобы прави- 
тельство заняло ся голодом и нуждом села 
и штобы предприняло охороняючи міры 
и окружило селян опеком. 

Послідством тых розрухов было уступленє 
двох министров: внутренных діл и роль- 
ництва. и: 


Е БОСА 


Комисии для. клясы- 
фикации грунтов 


начали ум роботы. 


В Дневнику ЗаконовР. П. Нр. 67. было ого- 
лошене зарядженё министра Финансов с дня 
29. серпня т. р. о термин! зачатя робот ко- 
мисии клясыфикацийных. 

Роботы тоты начали ся дня 1. вересня т.р. 
в Головной Комисии Клясыфикацийной при 
Министерств: Финансов в Варшаві и в во- 
єводскых комисиях клясыфикацийных. 

Клясыфикация грунтов Ест пекучом спра- 
вом, бо послідна клясыфикация была пере- 
ведена перед парудесятома роками, г через 
тот час господарчи условя змінили ся не до 
познаня. Перевецене клясыфикации грунтов 
усуне также бракы в вымірах грунтового 
податку. аео 


о. 


средством повтовых самоуправных урядов. 


Ч. 35. (70). _ 


В Женеві старают ‹я не до- 


пустяти до войны. 


В Женеві начали ся обрады. собраня Ли- 
гы Народов, в котрых берут участь ми- 
нистры заграничиых діл многых держав. 

Рада Лигы Народов занимала ся на вступі 
конфликтом италиянско-абисынскым. Ест то 
справа барз трудна. С одной ‘стороны Ита- 
лия не хоче в ничом уступити и ставят 
твердо свои жаданя, а с другой зас Абисы- 
ния апелює до Лигы, штобы ‘взяти под 
увагу єй тяжке положенё и не допустити 
до нанесеня єй выразной кривды. 

На одном с засідань 
остро медже собом "делегации италиянска 
и абисынска. Был момент, же Италияны, 
подражнены острым тоном делегата Аби- 
сынии, опустили салю нарад. 

Наконец посчастило ся якоси всьо змягчи- 
ти и выбрано комитет, зложеный с делега- 
тов 5-тох держав, котрый має обдумати 
способ уладженя конфликта италиянско- 
абисынского. До комитета входят делегаты 
Англии, Франции, Польщи, Турции и Испа- 
нии. Комитет взял ся уж до роботы, але 
ци посчастит ся им помирити противников, 
покаже будучность. 


Р лоев Е 
Замах в Амерыц1, 


В столиц! державы Луисияна в Амерыні 
напая> на б. губернатора. той державы, се- 
натора Лонга дня 8. вересня лікар Вейсс 
и ранил єго двократным выстрілом с ре- 
вольвера. Зараз по выстрілах начали стрі- 
ляти товаришучи сенаторови тайнякы и за- 
сыпали напастника стрілами так, же упал 
мертвый на землю. Лонга перевезено до 
шпиталя, где отдано єго операции. Вынято 
кулі, але помимо безотложной помочи лі- 
карской Лонг умер в пару дней по операции. 

Лонг тішил ся величезном популярностьом 
серед жителей своєй провинции и всіх спо- 
лученых держав. Был он крайным радыка- 
лом и рішительным противником презыден- 
та Рузвелта. Был он поважным конкурен- 
том Рузвелта в часі найблизших выборов 
на презыдента Сполученых Держав: 

В провинции Луисияна сен. Лонг мал 
власть дыктатөрску, хоц не был в послід- 
ных часах єй губернатором... 

Вейсс убил Лонга на приказ заговора, 
о котром Лонг знал, але не брал его 
поважно. - 


а реа 


АМОРТЫЗАЦИЯ СКАРБОВЫХ ПОЖИЧОК 
НА БУДОВУ ШКОЛ. 


В найближших днях появит ‘ся зарядженЕ 
министра финансов о амортызации пожичок 
на будову народных школ, уділеных через 
Скарб Державы перед 1. кытня 1934 р. 
громадам сельскым безпосередно, або по- 


Амортызация всякых належностей и пре- 
тенсий Держапы с того тытула буде прим!- 
нена до громад и тых рад самоуправных, 
котры затягнену для себе пожичку спотре- 
бовали на будову народных школ сельскых. 

Загальна сума такых пожичок выносит 
‘около 9. милионов злотых. 

ЯК ХОВАТИ КУРЫ, ЖЕБЫ СЯ 


ДОБРЕ НЕСЛИ. 


Кура вартат веце, єсли часто несе яйца. 
“Але як корова при скупом кормлено не 
даст молока, так само и кура, як не доста" 
не тото, што потребує єй организм, 
же быпролуковати дуже яиц. Не можна 
числити на тото, же кура найде собі всьо, 
што потребує. Видиме тото на годовлях 
кур заграничных, где кура зносит рочно 200 
и веце яиц, а у нас ледво 50 ло 60 и то 
яйца 


не мо- 


лем в літі, коли 
Тепер, в осени, молоды куркы повинни ся 
уж нести Если так не ест, то лем прото, 
же сут кормлены скупо, и хозяйка о них 
не дбат. Тымчасом яйца в осени и в зимі 
сут найдорозши и тому вартат посвятити 
той справі кус увагы. 

Корм куры має складати ся с двох частей: 
перезначена на удержанє 
друга — на продукцию 
доказуют, же пе- 


одна часть Ест 
куры при житю, 
яиц. Численны досліды 
ресічна кура, котра важит 2—3 кг.,, потребує 
для себе найменше 8 грамов білка, котре 
треба єй давати ~ в кормі. Аж тото, што 
ест понад тосту норму, иде на продукцию яиц. 

Для утвореня яйца кура мусит мати два 
складникы: білко и вапно. Кура, котра ся 
не несе, выдала вапно разом с отходами, 
але несуча ся кура спотребує вапно на бу- 
дову шкарлуп. 

Понеже шкарлупа важит около 5 грамов, 
прото кура мусит достати в кормі каждого 
дня 5 грамов вапна. Если вапна даме мен- 
ше, то шкарлупа буде мягка и тонка, котра 
толче ся скоро. 

Для продукции > одного яйца потреба 
кур! 15 гр. білка. В виду того кура для 
удержаня своєго житя и утвореня одного 
яйца мусит достати денно што найменше 
23 гр. білка и 5 гр. вапна. Если достає 
менше, то, понятно, нести ся не може. Ест 
то зрозуміле, бо с порожного и кура не 
наліє Як же в виду того кормити куры, 
штобы они несли яйца ? 

Найчастійше ќкормиме куры вареныма 
бандурами. Але 1 кл. бандуры містит в собі 
всього 10 гр. білка и 0:8 гр. вапна. Для 
потребного количества білка, мусіла бы кура 
сісти 21/2 кг. бандуркы, а для потребного 
=й вапна аж 15 кг. Річ проста, же кура 
не може помістити в своем малом жолудку 
так дуже корма, и зрештом, такый корм 
‚был бы дорогый. Тож мусиме давати курам 
корм сытный, котрый містит в собі білко 
и вапно. Кура може приняти денно 100 гр. 
корма. На тот корм можна єй дати 65—70 


гр. бандуркы, а 30 до 35 гр. мусит припада- · 


ти на корм, богатый в білко и вапно. 
Такым кормом сут: горох (в 1 кг. ест 179 гр. 
білка) ячмень — 60 гр. білка, мясна мучка — 
557 гр., мучка с кырви --- 714 гр., пшеничны 


отрубы --- 91 гр., сухе молоко, (без толща 
и воды) --- 296 гр. и т. д. Знаючи склад 
паш, якы має ся на господарстві, каждый 


може уложити собі способ 
так, штобы они добре 
и несли ся. е 

Треба зазначити, же на вытворенє яйца 
кура потребує 12 дней. - Тож треба мати 
терпеливость, бо кура зараз на другый 


кормленя кур 
розвивали ся 


день по одержаню паши яйца не знесег 


Але добре кормлена кура може нести ся 
праві каждого дня. : 


сут найдешевши. ` 


ЯК ПЕРЕХОВУЕ СЯ МАСЛО. 


Свіже масло выробити в чистой воді, змі- 
няючи часто воду, так долго, аж вода буде 
совсем чиста. 

Выполокане так масло посолити чистом 
білом сольом с додатком салитры (на 1 кг. 
‚масла дає ся окописту ложку соли и"1/2 дкг. 
салитры (и добре вымішати. Выроблене 
и посолене масло укладати до каменного 
горнца, або деревяной діжечкы, старанно 
выпареной и вымытой. Укладаючи, убивати 
деревяным валком, масло было 
добре убите. Р 

Так уложене по верх посуды масло при- 
крыти чистом шматком и посыпати сольом. 
Держати в зимном и сухом місци. Перед 
ужитём выполокати в зимной воді, змішаной 
с солодкым молоком. 


ПОВИЛА СО СЛИВОК. 


штобы 


Сливкы, венгеркы, выполоканы водом 
и очищены с косток перемолоти на машинці 
до мяса. Так ‘приготовлены зложити до 
широкого горнца або рондля, поставити на 
огні и смажити, мішаючи деревяном лопат- 
ком, штобы ся не припалили. 

Як уж згустнут, додати цукру в пропор- 
ции 1 кг. ма 10 кг. сливок, вымішати и сма- 
жити дальше аж до полного згустненя. 
Можна также вымішаны с цукром вставити 
до горячого пеца хлібного и оставити так 
долго, покля не згустнут.. Ставяючи сливкы 
до пеца, треба под посуду подложити рушт, 
або бляху, штобы ся не припалили. Повила 
втотчас сут добре высмажены, коли не па- 
дают с ложкы грудками, а положены на 
тарель, не розливают ся. 

Выварены повила накладати до каменных 
горнят и вставити до теплого пеца. Як 
зверха застынут, выняти, остудити и › обвя- 
зати восковым папером. 


= 


ТЕРМИН ДО ВНОШЕНЯ ПОДАНЬ О ПРИ- 
НЯТЄ ДО ДУХОВНОЙ СЕМИНАРИИ. 


Гимназийны матуристы Лемковщины, 
котры наміряют посвятити ся духовному 
станови, мают внести до Ордынарията Апо- 
стольской Администрации прошенє о при- 
нятє на Богослевє и до духовной семинарии 
до дня 25. вересня т. р. 

До прошеня треба приложити: 

1) ментрыку крещеня и миропомазаня 

2) свідоцтво зрілости в орыгиналі и всі 
гимназийны свідоцтва 

3) власноручно написаный опис власного 
житя (сшгтісшит уНае), ° 


4) деклярацию родичей што до оплат на 
универсытеті и в духовной семинарии. 


5) почтовы 1. зл. 


пересылкы. 

Прошеня належит вносити посредством 
свого пароха котрый до прошеня долучит 
от себе в закрытой коперт! квалификацию 
петента и своє внесене што до принятя. 
Звертат ся увагу, што добра нота с грекы 
и со співу Єст потребна. : 

До елекции належит явити ся лично дня 
28. вересня 1935. о годин! 15-той в тутешной 
Курии в Рыманові-Здрою. 


ы 


значкы на на кошты 


== ва 


Стр. 3. 


„Д по" 


Украинска газета ”Діло” в Ч. 239. с 8. ве- 
ресня поміщат артыкул „В преддень выборов”, ° 
в котром медже иншим пише, . же населен 
украинске не має причин до невдоволеня, 
бо безпорным и вел кым сукцесом явят 
ся факт заламаня ся „концепций региональ- 
ных” на терені. Галичины, в особенности 
факт трактованя Лемковщины, яко не- 
подільной части га’ ицко-украинской терыто- 
рии етнографичной. „Діло” пише дальше, 
же до безпорных усп!хов належит зачислити 
также выелиминован= „москофілів” яко чин- 
ник політычный, через што „москофілі” 
утратили дотеперешны своя мандаты, выко- 


ристованы все до вічной противукраиской 
роботы. 


о выборах, 


Переходячи погодивше до самого дня 
выборов, „Діло” пише, же масова участь 
украинскых выберателей в выборах даст 
украинскым послам конечну базу моральну, 
силу и авторытет смлэго и достаточного 
высуваня постулятов украинскых и возмож: 
ность розвитя на украинскых землях в Поль- 
щі Пиемонта всеукраинского. Е, 


„Шло“ тішит ся кус за скоро своима 
сукцесами, бо именно дня З вересня тота 
„масова участь украинскых выберателей” 
выказала ясно, же украинцы не мают на 
Лемковщині нич до гляпаня. Може и зала- 
мала ся сама „концепция региональна“, але 
не заламал ся рускый лемко, котрый при 
выборах сказал украинскому кандыдату, 
поміщеному на другом місци в окрузі Сянок, 
Коросно, ЛЕско, же Лемковщина Ест руска 
и таком остане. Тот факт проваленя укра- 
инского кандыдата -нашима голесами Ест 
найлучшим доказом, же на Лемковщині ніт 
украинскых выберателей и повинен быти 


для украинцов пересторогом, штобы не 
пхали носа до чуджого проса. 
ОСЕНИ: 
Находит уж осень, 
А за ньом зимонька, 
Сонце гріє слабо, 
Ніт уже тепленька. 
Все лем вітры вют 
По горах, кычерах, 
Штодень инша хвиля 
Зимнійша, як вчера. 
Смутно лісы шумят, 
Пташкы не співают, 
Лем малы вороблі 
Под дах ся ховают. 
Масек, 


аа. Ж 


ПОМІЩАЙТЕ 


оголошеня 


В ГАЗЕТІ „ЛЕМКО” 


Л.В МК О 


В Шангхаю (Кытай) напало 4-ох банды- 


тов на транспорт золота вартости 100.000 


доляров. Транспорт тот перевозил урядник 
почтовый с одным кытайскым кулисом 
и двома вооруженыма сторожами. В стрі- 


лянині згынул кулис, а оба сторожи отнесли 


раны. Бандыты утекли с золотом в жду- 
чом на них автомобилі. Напад тот выкли- 
кал в цілом місті великый переполох, бо 


Єст то найсмільший напад бандыцкый сор- 
ганизованый в посдідных літах. 


В Швайцарии заряджено плебисцыт в ді- 
аы АА 


лі цілковитой ревизии швайцарской консты- 
туции, ухваленой ище в р. 1848. В часі 
голосованя высказало ся за ревизиом 193.293 
против 509.129 голосов. 


Совтска молодеж домагат ся реформы 
ие ааа 


сопружих переписов в С. С. С. Р., бо тепе- 
решный стан має много до желаня. Совіты 
потребуют сильных родин, а дотеперешны 
права не обезпечают перед покыданём ді- 
тей, што вытворює великы масы „безпри- 
зорных”. 


Лизбона, дня 10ЛХ. в годинах ранных 
выкликано против правительству повстанє, 
котре однак правительство здавило. Офи- 
цер марынаркы Миндас Ортон старал ся 
нагварити залогу воєнного корабля „Барто- 
лоне Диас” до явного бунта, але капитан 
корабля арестовал го. 


2 Прейсвальд (Німеччина) 10.1Х. в пятипо- 


верхном сыпанці долготы 60 метров, шири- 
ны 25 метров повстал пожар с невыслідже- 
ной причины, котрый знищил 50 тысяч 
сотнаров зерна. 


заявленЕ одной выдаючой ся грецкой лич- 
ности, же поворот короля Юрия до Греции 
наступит в другом або третом тыждні 
листопада. 


еже 


В Женеві „Комитет Пятох” предложил 
ыы 


проєкт, выробленый віроятно Лявальом 
(Министер заграничных діл Франции), же 
в Абисынии має быти утворена меджена- 
родна полиция, зложена с 10 тысячей фран- 
цузов и англиков и 15 тысячей италиянов 
под начальством италиянскым. Полиция ма- 
ла бы ціль удержати лад и порядок в Аби- 
сынин и обезпечити италиянскы колонии. 


Мексык 12.1Х. В парляменті в часі острой 


мш ко агала 


дыскусии оден посол добыл револьвер и на- 
чал стріляти. В салі повстал дикый тумулт 
и вывязала ся загальна стрілянина. Два 
послы отнесли тяжкы раны, а одного убито. 


Коло "Тулы (Совіты) в часі ночных вправ 
войсковых оден самолет помылил сыгналы 
и шмарил 5 тонн бомб на хемичну фабрыку, 
котра вылетіла в воздух. Катастрофа потяг- 
нула за собом численны жертвы. 


С Рима доносят, же намірена загальна мо- 
билизация фашистов вынесе 10 милионов 
людей. 


Италия перестеригат тепер всіх загранич- 
Еу с 
ных офицеров и вояков, же каждый европеєц, 


Ч. 35. (70). 


котрого войска италиянскы хватят в час! во- 
$нных сперации в Абисынии, воюючих в ря- 
дах армии абисынской против Италии буде 
зараз розстріляный без суда. 


Англия сконцентровала в Египт! 32) само 
— 


летов войсковых и укршила гарнизон на 
остров! Мальт! (Середземне Море) о 3 бата- 
лионы піхоты. 


В місті Нагата (Япония) выбухнул пожар, 
котрый знищил головну улицу торговельну 
міста. Жертвом поломени пало загалом 1100 
будынков. 50 люда было попареных. 


Вісти с краю. | 


В селі Смеречне пов. короснянсково на 
—ы——— 


луках натрафили на нафтову ропу. 


В Рымановской Завадці театральный кру- 
не с анаа о аа атына 57 —— 


жок при чит. им. М. Качковского дає дня 
21. вересня представлен и забаву с танцами. 


В Зындранов! пов. короснянского прива- 


лил хлопа в лісі зрубаный бук и потолк єго 
так сильно, же боре ся со смертьом. 


В сгл! Черемсі пов. сяноцкого убито госпо- 
дара Щебрика и скрадено єму 200 доляров 
в часі, коли он возом вертал с весіля, 
Убийцу, котрого {выявила власна жена, 
осаджено в вязниці. 


Через село Волю Суровичну будує Фонд 
Труда нову, барз красну дорогу. Дорога 
буде сыпана дальше через Зындранову аж 
до Барвинка. 


В ночи на 8.1Х. семох бандытов напало на 


жителей села Глиник Горишный коло 
Фрыштака. Бандыты по стерорызованю 
жителей села, обрабовали 7 господарей 


и утекл:л со зрабованым добром. 


Польске Т-ство Турыстычне сорганизовало 


в том року по раз перший „Свято збераня 
винограда” в Заліщиках, в часі от 14-го до 
27. т. м. Протекторат обнял министер роль- 
ництва Понятовскый, 6б. министер Прыстор, 
министер М. Зындрам Косцялковскый и ми- 
нистер ген. Каспржицкый. Участникы ко- 
ристают со знижкы жель-дорож. 388 в до- 
розі до Заліщик, а назад ідут безплатно. 


Ровно: Власти безопасности арестовали 
= а 
4 жидов, котры занимали ся нелегальным 


переселянем через зелену границу С. С. С: Р. 
Хоплено их на границі коло Сапотына в мо- 
менті, коли старали ся перепровадити пар- 
тию людей до Росии. Всіх осаджено в вязниці. 


КТО ХОЧЕ ЗАБЕЗПЕЧИТИ СЯ НА СТАРОСТЬ, АБО 


До Варшавы спроваджено 2 новы самолеты. 
БЕ3Е 63А КИА 


Сут то найбольши самопеты в Польщі. Бу- 
дут літати на штреці Варшава-Гдыня и пе- 
ревозити пасажеров. Скорость самолета вы- 
носит около 400 км. на годину. Самолеты 
цілы сут зроблены с металя. 


Пат доносит: Загалом в цілой Державі 
АЕ 


управненых до голосованя до Сейма было 
16.282.575 особ. Участь в голосованю при- 
няло 7.575.68'. граждан. Пересічна фреквен- 
ция голосуючих выносит 16°5 000. 


Воєводскый комитет помочи потерпівшим 
а А аана а 


от зливы отписал всі пожичкы, уділены по- 
шкодованым от зливы на купно живины. 
Такым способом должникы сут освободжены 
от отдаваня пожиченых сум, што Ест для 
них великом льготом. 


Слідство в ділі убийства 14 літной дівчины 

— 
Герас нашло окрутну розвязку. Дівчину 
Герас убила в звірскый способ єй подруга 
15-літна Мария Чак, котра в часі забавы 
вт. зв. „темну бабку” зяшмарила єй из за 
плечей шнурку на шию и затягнувши силь- 
но, удусила ю. Чак убила ю прото, же Ге- 
рас хотіла донести єй родичам,же она про- 
вадит ся неморально. 


В горах на Гуцульщині упал сніг. Насту- 


пило сильне остуджене. 


На стациях в Варшаві и Гдыні запровад- 
ЕЕЕ ЭЧ“ ан ано 1 иаа атъ ано 
жено дыжур с женщин, котрый має на ціли 
борбу с гандлярами живым товаром. 
—_— 
В мисионарской обытел! пр. Иова По- 
чаєвского во Владымірові на Карпатской 


Руси можна замовити посвячены на св. 
мощах Великомученника Панталеймона 


Нат!льны образны 
с Его изображенем, артыстычной робо- 
ты, розмр 2 цм. 

Ціна одного образка с пересылком: 
1) с білого металя под серебро 1.26 зл. 
9) с чистого серебра $ „2.00: в 

При замовленю треба одночасно пе- 
ресылати гроши на наше конто в Вар- 
шав! Нр. 190.239. 

Адрес: Игумен Серафин Р. А. Гадот!тота | 
0 Зуп ки Тсһесоѕіоуаопіе. 


ПРОДАМ СЕЙЧАС 
пасіку 


зложену з 15 улей 
ПО НИЗКЫХ ЦІНАХ. 


ИНФОРМАЦИИ 
В РЕДАКЦИИ ЛЕМКА 
В КРЫНИЦІ. 


ЗЛОЖИТИ ДІТЯМ 


ПРИДАНЕ НАЙ 


заасекурує ся 
в АСЕК ТОВАРИСЕВЯ 


нта н Крановске 


во ЛЬВОВІ 


Газету выдає и редагує Комитет. За редакцию отповідат: Гарас Громосяк, Типография „Пржишлосць” в Крыниці. 


